CELEX: 62009FO0054
Language: hu
Date: 2009-11-30
Title: A Közszolgálati Törvényszék (első tanács) 2009. november 30-i végzése. # Giorgio Lebedef kontra az Európai Közösségek Bizottsága. # Közszolgálat - Tisztviselők. # F-54/09. sz. ügy

A KÖZSZOLGÁLATI TÖRVÉNYSZÉK VÉGZÉSE
      (első tanács)
      2009. november 30.
      F‑54/09. sz. ügy
      Giorgio Lebedef
      kontra
      az Európai Közösségek Bizottsága
      „Közszolgálat – Tisztviselők – Éves rendes szabadság – Szakszervezeti képviselet ellátása céljából részmunkaidős munkavégzésre történő kirendelés – Jogosulatlan távollét – Az éves rendes szabadságból történő levonás – A személyzeti szabályzat 60. cikke – Nyilvánvalóan megalapozatlan kereset”
      Tárgy: Az EK 236. cikk és az EA 152. cikk alapján benyújtott kereset, amelyben G. Lebedef a 2008. február 15‑i, április 1‑jei, április
         10‑i, május 20‑i és július 14‑i határozatok megsemmisítését kéri, amelyek a 2008. évi szabadságából összesen 39 nap levonással
         jártak.
      
      Határozat: A Közszolgálati Törvényszék a keresetet mint nyilvánvalóan minden jogi alapot nélkülözőt elutasítja. A felperes köteles viselni
         az összes költséget.
      
      Összefoglaló
      1.      Eljárás – Indokolt végzéssel hozott határozat – Feltételek
      (A Közszolgálati Törvényszék eljárási szabályzata, 76. cikk)
      2.      Tisztviselők – Képviselet – A személyi állomány képviselőinek védelme
      (Személyzeti szabályzat, II. melléklet, (1) bekezdés, hatodik albekezdés)
      1.      A közösségi bíróság jogosult mérlegelni az egyes ügyek körülményei alapján, hogy a gondos igazságszolgáltatás indokolja‑e
         a kereset a Közszolgálati Törvényszék eljárási szabályzata 76. cikkének alkalmazásával anélkül történő érdemi elutasítását,
         hogy határozna az alperes által előterjesztett elfogadhatatlansági kifogásról. Ez a helyzet akkor, ha a Törvényszék által
         valamely korábbi ítéletben alkalmazott megoldás mutatis mutandis, servatis servandis alkalmazható a jelen ügyre.
      
      (lásd a 45. és 46. pontot)
      Hivatkozás:
      a Közszolgálati Törvényszék F‑32/08. sz., Klein kontra Bizottság ügyben 2009. január 20‑án hozott ítéletének (EBHT‑KSZ 2009.,
         I‑A‑1‑0000. o. és II‑A‑1‑0000. o.) 20. pontja, és az ott hivatkozott ítélkezési gyakorlat; F‑39/08. sz., Lebedef kontra Bizottság
         ügyben 2009. július 7‑én hozott ítélete (EBHT‑KSZ 2009., I‑A‑1‑0000. o. és II‑A‑1‑0000. o.).
      
      2.      A Bizottság, valamint a szakszervezetek és szakmai szervezetek közötti kapcsolatokat szabályozó keretmegállapodás 10. cikkének
         és a személyzeti szabályzat II. melléklete 1. cikke hatodik bekezdésének lényegében ugyanaz a tartalma és célja, vagyis a
         személyi állomány képviselőinek védelme, e rendelkezések csupán a személyi hatályukat tekintve különböznek. A személyzeti
         szabályzat II. melléklete 1. cikkének hatodik bekezdése ugyanis a személyzeti szabályzaton alapuló képviseletet biztosító
         személyekre, vagyis a személyzeti bizottság tagjaira és a személyzeti szabályzat alapján létrehozott valamely szervben a személyzeti
         bizottság által delegált tisztviselőkre, a keretmegállapodás 10. cikke pedig a szakszervezet által delegált vagy megbízott
         személyekre vonatkozik.
      
      (lásd a 49. pontot)
      Hivatkozás:
      a Közszolgálati Törvényszék a fent hivatkozott Lebedef kontra Bizottság ügyben hozott ítélete.